CELEX: 62009CN0069
Language: sk
Date: 2009-02-14 00:00:00
Title: vec C-69/09 P: Odvolanie podané 14. februára 2009 : Makhteshim-Agan Holding BV, Makhteshim-Agan Italia Srl, Magan Italia Srl proti uzneseniu Súdu prvého stupňa (šiesta komora) z  26. novembra 2008 vo veci T-393/06, Makhteshim-Agan Holding BV a i./Komisia

4.4.2009   
            
            
               SK
            
            
               Úradný vestník Európskej únie
            
            
               C 82/22
            
         Odvolanie podané 14. februára 2009: Makhteshim-Agan Holding BV, Makhteshim-Agan Italia Srl, Magan Italia Srl proti uzneseniu Súdu prvého stupňa (šiesta komora) z 26. novembra 2008 vo veci T-393/06, Makhteshim-Agan Holding BV a i./Komisia
   (vec C-69/09 P)
   (2009/C 82/39)
   Jazyk konania: angličtina
   Účastníci konania
   
      Odvolatelia: Makhteshim-Agan Holding BV, Makhteshim-Agan Italia Srl, Magan Italia Srl (v zastúpení: K. Van Maldegem, C. Mereu, advokáti)
   
      Ďalšia účastníčka konania: Komisia Európskych spoločenstiev
   Návrhy odvolateľov
   
               —
            
            
               zrušiť uznesenie Súdu prvého stupňa vo veci T-393/06 a vyhlásiť žalobu odvolateľov o neplatnosť za prípustnú, a
            
         
               —
            
            
               zrušiť napadnuté rozhodnutie, alebo
            
         
               —
            
            
               subsidiárne, vrátiť vec Súdu prvého stupňa na rozhodnutie o žalobe odvolateľov o neplatnosť, a
            
         
               —
            
            
               zaviazať Komisiu na náhradu trov konania (vrátane trov konania, ktoré vznikli v konaní pred Súdom prvého stupňa).
            
         Odvolacie dôvody a hlavné tvrdenia
   Odvolatelia tvrdia, že Súd prvého stupňa sa dopustil nesprávneho právneho posúdenia tým, že zamietol žalobu o neplatnosť rozhodnutia Európskej komisie obsiahnutého v liste z 12. októbra 2006, ktorým Komisia rozhodla o nezaradení účinnej látky azinfos-metyl do prílohy I smernice Rady 91/414/EHS (1) z 15. júla 1991 o uvádzaní prípravkov na ochranu rastlín na trh („napadnuté rozhodnutie“).
   Odvolatelia najmä uvádzajú, že Súd prvého stupňa sa dopustil nesprávneho právneho posúdenia zamietnutím ich žaloby z dôvodu neprípustnosti. Súd prvého stupňa nesprávne rozhodol, že napadnuté rozhodnutie nie je aktom, ktorý možno napadnúť žalobou podľa článku 230 Zmluvy ES.
   
      (1)  Ú. v. ES L 230, s. 1; Mim. vyd. 03/011, s. 332.